|  |
| --- |
|  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣΕΚΠ/ΣΗΣ ΚΡΗΤΗΣΔ/ΝΣΗ Δ/ΘΜΙΑΣ ΕΚΠ/ΣΗΣ ΗΡΑΚΛΕΙΟΥ**1ο ΓΕΝΙΚΟ ΛΥΚΕΙΟ ΗΡΑΚΛΕΙΟΥ****ΔΗΜΟΚΡΑΤΙΑΣ 1, 71306, ΗΡΑΚΛΕΙΟ****Τηλ. 2810346092 Fax: 2810343129****e-mail:** **mail@1lyk-irakl.ira.sch.gr**Πληροφορίες: Χατζάκη Αικατερίνη   |

 **Αριθ. Πρωτ. 1014**

 **Ηράκλειο, 31/10/2019**

**Π Ρ Ο Σ**

**ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ**

 **ΕΚΠΑΙΔΕΥΣΗΣ ΗΡΑΚΛΕΙΟΥ**

**ΘΕΜΑ: «ΠΡΟΣΚΛΗΣΗ ΓΙΑ ΥΠΟΒΟΛΗ ΠΡΟΣΦΟΡΩΝ ΑΠΟ ΤΟΥΡΙΣΤΙΚΑ ΓΡΑΦΕΙΑ
ΓΙΑ ΠΟΛΥΗΜΕΡΗ ΕΚΔΡΟΜΗ ΤΗΣ Γ’ ΤΑΞΗΣ ΤΟΥ 1ου ΓΕΛ ΗΡΑΚΛΕΙΟΥ ΣΤΗ ΘΕΣΣΑΛΟΝΙΚΗ»**

Το 1ο Γενικό Λύκειο Ηρακλείου προγραμματίζει πολυήμερη εκπαιδευτική εκδρομή της Γ’ Λυκείου με προορισμό τη Θεσσαλονίκη και προσκαλεί τα τουριστικά γραφεία να υποβάλουν τις προσφορές τους σύμφωνα με τους παρακάτω όρους και προϋποθέσεις.

**ΠΡΟΤΕΙΝΟΜΕΝΕΣ ΗΜΕΡΟΜΗΝΙΕΣ ΑΝΑΧΩΡΗΣΗΣ:**

Αναχώρηση: ΠΕ 12/12/2019 Επιστροφή: ΔΕ 16/12/2019

**Ή εναλλακτικά**

Αναχώρηση: ΣΑ 01/02/2020 Επιστροφή: ΤΕ 05/02/2020

**ΠΡΟΤΕΙΝΟΜΕΝΑ ΜΕΣΑ ΜΕΤΑΦΟΡΑΣ:**

Αναχώρηση με αεροπλάνο, από το αεροδρόμιο Ν. Καζαντζάκης και επιστροφή με αεροπλάνο από Θεσσαλονίκη προς Ηράκλειο

**ΑΡΙΘΜΟΣ ΜΑΘΗΤΩΝ:** Ελάχιστος αριθμός συμμετοχής: 105

**ΑΡΙΘΜΟΣ ΣΥΝΟΔΩΝ:** 6 (έξι)

**ΑΡΙΘΜΟΣ ΔΙΑΝΥΚΤΕΡΕΥΣΕΩΝ**: 4 (τέσσερεις) με ημιδιατροφή

**ΞΕΝΟΔΟΧΕΙΑ:**

Τα καταλύματα θα πρέπει να είναι ασφαλή (κατάσταση κτιρίου και περιοχή), κατηγορίας **5 ή 4 αστέρων**, στην Θεσσαλονίκη, ενώ θα προσφέρουν οπωσδήποτε **πρωινό και ημιδιατροφή**. Η κατανομή των μαθητών να είναι, κατά το δυνατόν, στον ίδιο όροφο. Τα δωμάτια μπορούν να είναι δίκλινα, τρίκλινα ή και τετράκλινα για τους μαθητές (με κανονικά κρεβάτια και **όχι ράντζα**), και μονόκλινα για τους καθηγητές.

**ΛΟΙΠΕΣ ΠΡΟΫΠΟΘΕΣΕΙΣ:**

1. Τα τουριστικά λεωφορεία θα πρέπει να είναι σύγχρονα, κλιματιζόμενα, υπερυψωμένα και συνεχώς διαθέσιμα, ενώ θα υπάρχουν εφεδρικοί οδηγοί για όσες μετακινήσεις χρειαστεί να γίνουν πέρα του ωραρίου των βασικών οδηγών. Πριν την επιβίβαση των μαθητών θα πρέπει να γίνει έλεγχος από την αρμόδια λιμενική ή αστυνομική αρχή, ότι πληρούν όλες τις προϋποθέσεις που προβλέπονται από την ισχύουσα νομοθεσία (έγγραφα καταλληλότητας οχημάτων και βεβαιώσεις τεχνικών ελέγχων), ότι τα ελαστικά τους βρίσκονται σε καλή κατάσταση, ότι διαθέτουν ζώνες ασφαλείας και ότι οι οδηγεί διαθέτουν επαγγελματικές άδειες ικανότητας για τη συγκεκριμένη κατηγορία οχημάτων.
2. Το πρόγραμμα της εκδρομής περιλαμβάνει εκδρομές γύρω από τη Θεσσαλονίκη (Χιονοδρομικό Καϊμακτσαλάν, Λουτρά Πόζαρ, Βέροια - Νάουσα κλπ), όπως περιγράφεται στην αντίστοιχη πράξη του συλλόγου και θα οριστικοποιηθεί τουλάχιστον 1 (μία) εβδομάδα πριν την αναχώρηση. Θα συνεκτιμηθούν οπωσδήποτε οι προτάσεις των τουριστικών γραφείων που θα αναφέρονται στις αντίστοιχες προσφορές τους, αλλά όπου απαιτηθεί η παρουσία ξεναγού, το κόστος θα βαρύνει το γραφείο. Τροποποίηση διαδρομών μπορεί να γίνει κατά βούληση των συνοδών-καθηγητών.
3. Συνοδός πρακτορείου καθ' όλη τη διάρκεια της εκδρομής.
4. Συνοδός ιατρός και φαρμακευτική υποστήριξη σε όλη τη διάρκεια της εκδρομής.
5. Υποχρεωτική Ασφάλιση Ευθύνης Διοργανωτή (ασφαλιστική κάλυψη), όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού καθηγητή.
6. Αποδοχή από το πρακτορείο ποινικής ρήτρας σε περίπτωση αθέτησης οποιουδήποτε όρου του συμβολαίου από τη μεριά του (κατάθεση εγγυητικής επιστολής με παρακράτηση ποσού που θα καθορίσει το σχολείο, με ελάχιστο το 15% του συνολικού κόστους).
7. Πρόβλεψη διαχείρισης της περίπτωσης που η εκδρομή δεν πραγματοποιηθεί στις προβλεπόμενες ημερομηνίες, λόγω ανωτέρας βίας (καιρικές συνθήκες, εκλογές, θεομηνίες κλπ).
8. Προσδιορισμός **τιμής με πρωινό και ημιδιατροφή** στο ξενοδοχείο και δύο εναλλακτικές προσφορές για τις δύο προτεινόμενες περιόδους.

Για τις παραπάνω υπηρεσίες ζητείται το **συνολικό κόστος** της εκδρομής (δύο προσφορές: μία για Δεκέμβριο και μία για Φεβρουάριο), καθώς και το κόστος ανά μαθητή, συμπεριλαμβανομένου του ΦΠΑ .

Τα ενδιαφερόμενα πρακτορεία που θα ανταποκριθούν στην εκδήλωση ενδιαφέροντος καλούνται να υποβάλλουν σφραγισμένο φάκελο προσφοράς, καθώς και υπεύθυνη δήλωση κατοχής του ειδικού σήματος λειτουργίας τουριστικού γραφείου, το οποίο πρέπει να είναι σε ισχύ, καθώς και φωτοαντίγραφό του. Οι προσφορές θα περιγράφουν αναλυτικά τις προσφερόμενες υπηρεσίες, καθώς και τις πιθανές ενδεχόμενες βελτιωτικές προτάσεις, και θα πρέπει να είναι σύμφωνες με την υπ΄ αριθμό **33120/ΓΔ4/28-02/2017** **(ΦΕΚ 681/τ.Β΄/06.03.2017)** Υπουργική Απόφαση, καθώς και κάθε σχετική νομοθεσία**.** Οι προσφορές **θα πρέπει να κατατεθούν σφραγισμένες στο γραφείο της διευθύντριας του 1ου ΓΕΛ Ηρακλείου, το αργότερο μέχρι και την Τρίτη 05/11/2019 *και* ώρα 12:00 μμ.**

Επιπλέον, στο φάκελο της προσφοράς θα πρέπει να υπάρχει απαραίτητα CD ή άλλο οπτικό μέσο με την προσφορά σε **ηλεκτρονική μορφή** (doc ή pdf, μεγέθους το πολύ 1ΜΒ), ώστε να είναι εύκολη η ανάρτησή του στο διαδίκτυο. Όσες προσφορές δεν φτάσουν έγκαιρα μέχρι την παραπάνω ημερομηνία ή αποσταλούν με διαφορετικό τρόπο (fax, e-mail, ανοικτός φάκελος κλπ) ή συνοδεύονται από **κενό ή μη αναγνώσιμο CD**, θα θεωρούνται απαράδεκτες και δεν θα αξιολογούνται.

Η αποσφράγιση των προσφορών θα πραγματοποιηθεί αμέσως μετά τη λήξη προθεσμίας υποβολής τους, από την αρμόδια επιτροπή του σχολείου μας.

**Η Διευθύντρια**

**Χατζάκη Αικατερίνη**

**ΠΕ02 - ΦΙΛΟΛΟΓΟΣ**